















                             [image: image1.jpg]


                       

Parlamentul României

CAMERA DEPUTAŢILOR           




  

 

SENAT

Comisia juridică, de disciplină 
       


   
 

Comisia juridică, de numiri, disciplină,

şi imunităţi        









 imunităţi şi validări
Nr.31/222/2010/2013








           Nr. XIX/ 266/2010/2013
       Bucureşti, 6 noiembrie 2013

Către,

Biroul Permanent al Senatului,

Biroul Permanent al Camerei Deputaţilor

În temeiul prevederilor art.22 din Regulamentul activităţilor comune ale Camerei Deputaţilor şi Senatului vă înaintăm, alăturat, Raportul comun referitor la cererea de reexaminare a Legii educaţiei naţionale, întocmit de Comisia juridică, de disciplină şi imunităţi a Camerei Deputaţilor şi Comisia juridică, de numiri, disciplină, imunităţi şi validări a Senatului României, la solicitarea Birourilor permanente ale celor două Camere ale Parlamentului, întrunite în şedinţa comună din data de 29 martie 2013.
              Preşedinte, 



    


  



  Preşedinte, 


           

Deputat Bogdan Liviu CIUCĂ
            
   




Senator Tudor CHIUARIU 

RAPORT COMUN

privind

cererea de reexaminare a Legii educaţiei naţionale, declarată neconstituţională prin Decizia Curţii Constituţionale nr.1557 din 18 noiembrie 2009, publicată în Monitorul Oficial al României, Partea I, nr.40 din 19 ianuarie 2010
                 Birourilor permanente ale celor două Camere ale Parlamentului, întrunite în şedinţa comună din data de 29 martie 2010, au sesizat Comisia juridică, de disciplină şi imunităţi a Camerei Deputaţilor şi Comisia juridică, de numiri, disciplină, imunităţi şi validări din Senat cu cererea de reexaminare a Legii educaţiei naţionale, declarată neconstituţională prin Decizia Curţii Constituţionale nr.1557 din 18 noiembrie 2009, publicată în Monitorul Oficial al României, Partea I, nr.40 din 19 ianuarie 2010, în vederea reexaminării pentru punerea de acord cu Decizia Curţii Constituţionale şi întocmirii unui raport comun, în temeiul prevederilor art. 22 din Regulamentul activităţilor comune ale Camerei Deputaţilor şi Senatului.
Legea educaţiei naţionale (PL-x 393 din 7 septembrie 2009, respectiv L491/2009) a fost adoptată la data de 21 septembrie 2009, în temeiul prevederilor art. 114 alin. (3) din Constituţia României, republicată, prin nedepunerea moţiunii de cenzură,  în urma angajării răspunderii Guvernului în faţa Camerei Deputaţilor şi a Senatului,  în şedinţa comună a  Parlamentului României din data de 15 septembrie 2009. 

Legea a fost atacată la Curtea Constituţională, în temeiul prevederilor art. 146 lit. a) din Constituţia României, republicată, şi în baza art. 27 alin (2) din Legea 47/1992 privind organizarea şi funcţionarea Curţii Constituţionale, prin sesizarea de neconstituţionalitate înregistrată la Curtea Constituţională cu nr. J5284 din 23 septembrie 2009 care constituie obiectul Dosarului nr. 7.272A/2009. 

Autorii obiecţiei de neconstituţionalitate sunt 62 de deputaţi şi 28 de senatori.

Prin Decizia nr. 1557 din 18 noiembrie 2009, publicată în Monitorul Oficial al României, Partea I, nr. 40, din 19 ianuarie 2010, Curtea Constituţională a constatat faptul că “Legea educaţiei naţionale” este neconstituţională pentru că aceasta contravine art.114 din Constituţie, întrucât angajarea răspunderii Guvernului asupra unui proiect de lege nu poate fi făcută oricând, oricum şi în orice condiţii, deoarece această modalitate de legiferare reprezintă, într-o ordine firească a mecanismelor statului de drept, o excepţie. 

Curtea Constituţională a constatat că examinarea celorlalte dispoziţii legale criticate a devenit inutilă prin aceea că, fiind ţinută de viciul de neconstituţionalitate nu mai poate intra pe fondul excepţiei.

În şedinţa din 29 martie 2010, Birourile permanente reunite ale celor două Camere au decis să transmită Decizia Curţii Constituţionale Comisiilor juridice ale Camerei Deputaţilor şi Senatului, în conformitate cu prevederile art.9 din Regulamentul şedinţelor comune ale Camerei Deputaţilor şi Senatului, în vederea reexaminării legii şi întocmirii unui raport comun, în conformitate cu prevederile art.10 din Regulamentul şedinţelor comune ale Camerei Deputaţilor şi Senatului.
                 Membrii celor două Comisii juridice ale Camerei Deputaţilor şi Senatului, sesizate pentru reexaminarea Legii educaţiei naţionale, s-au întrunit în şedinţa comună din data de 6 noiembrie 2013.
La dezbateri au fost prezenţi 30 de deputaţi şi senatori, din totalul de 27 membri ai Comisiei juridice, de disciplină şi imunităţi a Camerei Deputaţilor şi 11 membri ai Comisiei juridice, de numiri, disciplină,  imunităţi şi validări a Senatului.
În urma dezbaterilor, membrii celor două Comisii juridice ale Camerei Deputaţilor şi Senatului au reexaminat Legea educaţiei naţionale (PL-x 393/2009) şi au hotărât, cu unanimitate de voturi, să admită cererea de reexaminare şi să propună plenului reunit al Camerei Deputaţilor şi Senatului un raport comun de respingere a Legii educaţiei naţionale (PL-x 393/2009, respectiv L491/2009).
                                PREŞEDINTE,


       




 PREŞEDINTE,

                Deputat BOGDAN LIVIU CIUCĂ                                    

Senator TUDOR CHIUARIU
Consilier parlamentar, 





Rodica Penescu





